Diari Oficial de la Generalitat Valenciana


Sumari del DOGV 5222, del 20-03-2006 (2006/2669)

Notificació de la sentència dictada en les actuacions del juí ordinari número 189/2003, a Domore, SL.
-----------------------------------------------------------------------------------------------------

### Dades del document

Número de DOGV
:   5222

Data del DOGV
:   20-03-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/2669


Organisme emissor
:   Jutjat de Primera Instància Número 3 de Requena

Tipus de document
:   Edicte

Notificació de la sentència dictada en les actuacions del juí ordinari número 189/2003, a Domore, SL. [2006/F2669]  
Procediment: assumpte civil 189/2003.  
Juí: juí ordinari 189/2003.  
Part demandant: Jorge Colomer Sáez i Eva María Marco Ginestar.  
Part demandada: Domore, SL, i Sercoaguas, SL.   
En el juí esmentat, s'ha dictat la resolució que literalment té l'encapçalament i la decisió que s'adjunten, atés el desconeixement de l'actual domicili o residència de la part demandada, Domore, SL, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de la sentència.  
Juí ordinari 189/2003  
Sentència  
Requena, 1 de setembre de 2005  
María José Zapater Espí, jutgessa substituta del Jutjat de Primera Instància i Instrucció número 3 de Requena ha vist les presents actuacions de juí ordinari número 189/2003, seguides a instància del procurador dels tribunals Francisco Gómez Brizuela en nom i representació de Jorge Colomer Sáez i Eva María Marco Ginestar i sota la direcció de la lletrada Beatriz Carratalá contra Domore, SL, i contra Sercoaguas, SL, representada esta última pel procurador dels tribunals Enrique Alcañiz García i defensada pel lletrat Juan Aurelio Forníes Pérez, per a resolució de contracte i reclamació de quantitat per responsabilitat contractual de 44.462 euros, 20.706,81 euros per danys materials i 6.010,12 euros per danys morals i pagament de les costes.  
Decisió  
Estime en part la demanda interposada pel procurador dels tribunals Francisco Gómez Brizuela en nom i representació de Jorge Colomer Sáez i Eva María Marco Ginestar, contra Domore, SL, i declare resolt el contracte celebrat entre les parts el dia 20 de març de 2001, i condemne Domore, SL, al pagament de la quantitat de 24.831,97 euros per perjudicis i interessos de les quantitats entregades a compte, més els interessos legals d'esta última suma incrementats en dos punts des d'esta sentència, i al pagament de la quantitat de 1.000 euros en concepte de danys morals i al pagament de la meitat de les costes.  
Es desestima la demanda interposada pel procurador dels tribunals Francisco Gómez Brizuela en nom i representació de Jorge Colomer Sáez i Eva María Marco Ginestar contra Sercoaguas, SL, i s'imposa el pagament de les costes de l'ampliació de la demanda a l'actor.  
Respecte a Domore, SL, procediu a notificar la present resolució conforme disposa l'article 497.2 de la Llei d'Enjudiciament Civil.  
Notifiqueu la present resolució a les parts i feu-los saber que contra esta es pot interposar un recurs d'apel·lació davant de l'Audiència Provincial que s'ha de preparar en este jutjat.  
Esta és la meua sentència, que pronuncie, mane i firme.  
Requena, 14 de febrer de 2006.. La secretària judicial: Elia Lozano Sanz.